בס"ד

כרטיס מידע / הרשב"ג ויקותיאל אבן חסן:

*רשב"ג - ר' שלמה אבן גבירול: רבי שלמה בן יהודה אִבְּן גַבִּירוֹל (1021–1058) היה משורר ופילוסוף יהודי בתור הזהב של יהדות ספרד. נולד במאלגה שבדרום ספרד, חי תקופה ארוכה בסרגוסה, משם עבר לגרנדה, ונפטר בוולנסיה. בילדותו התייתם מהוריו. בחייו סבל מתחלואים שונים, ובעיקר ממחלת עור קשה, ונפטר בגיל צעיר. רבים משיריו עוסקים בייסורים שעברו עליו. כדרך משוררים רבים בתקופתו מצא לו אבן גבירול פטרון שדאג למחייתו, יקותיאל אבן חסאן, ובמות פטרונו נשא עליו אבן גבירול קינות. רשב"ג היה פייטן ידוע ואיש פילוסופיה גדול. רשב"ג מכונה: פרש המליצה ואמן השיר.*

*יקותיאל אבן חסן - יקותיאל אבן חסן היה שר יהודי בבמלכת ספרד והמקורב לחצר המלך. הם נפגשו לראשונה כשרשב"ג היה בן 16. אבן חסן הוא היה פטרונו של רשב"ג מבחינה כלכלית ואף תמך בו נפשית. באותה תקופה היה מקובל שנדיבים יתמכו בעניים ונזקקים. יקותיאל הוצא להורג על מדרגות הארמון בפקודת אחד השליטים המוסלמים, כשגבירול היה בן 18 בלבד. הירצחו היה חוויה טראומטית עבורו והוא נתן לה ביטוי בשירו "ראה שמש".*